7. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 537 της 8/25 Αυγ. 1962 (ΦΕΚ Α΄ 132) Περί καθορισμού της καταβλητέας εις το Ε.Μ. Πολυτεχνείον αποζημιώσεως δια την εκτέλεσιν δοκιμών ερευνών και αναλύσεων εις το Μετροτεχνικόν και τα Χημικά Εργαστήρια του Ιδρύματος τούτου. Έχοντες υπ’ όψει: 1)τας διατάξεις του άρθρ. 40 παρ. 3, 4 και 5 του Α.Ν. 1477/38, 2)την υπ’ αριθ. 671/1961 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και Οικονομικών Υπουργόν στηριζομένη εις γνώμην της Συγκλήτου του Ε.Μ. Πολυτεχνείου διατυπωθείσαν κατά τας συνεδρίας αυτής της 6.5.1960 και 28.4.1961, απεφασίσαμεν και διατάσσομεν: Άρθρ.1.-1.Αι εν τω Μετροτεχνικώ Εργαστηρίω του Ε.Μ. Πολυτεχνείου εκτελούμεναι δοκιμασίαι, μετρήσεις και έρευναι δια λογαριασμόν τρίτων, αφορώσι: α)Τον έλεγχον μετρήσεως μηκών. β)Τον έλεγχον μετρήσεως γωνιών. γ)Τον έλεγχον μετρήσεως σπειρωμάτων και  δ)Τον έλεγχον συγκολλήσεων. 2.Αι ανωτέρω επιστημονικαί εργασίαι εκτελούνται κατόπιν υποβολής αιτήσεως των ενδιαφερομένων εις την Πρυτανείαν του Ε.Μ. Πολυτεχνείου και καταβολής εις το Ταμείον αυτού των εν τω κατωτέρω άρθρ. 3 οριζομένων χρηματικών καταβολών. Σελ. 352(α) Τεύχος 1220-Σελ. 80 Άρθρ.2.-1.Τα προς έλεγχον δοκίμια ή γενικώτερον αντικείμενα προσκομίζονται εις το εργαστήριον μερίμνη των ενδιαφερομένων και κατόπιν προηγουμένης συμφώνου προς τούτο γνώμης του Διευθυντού του Εργαστηρίου. 2.Η υπό των ενδιαφερομένων παρακολούθησις των εν τω Εργαστηρίω διεξαγομένων εργασιών, επιτρέπεται μόνον κατόπιν προφορικής αδείας του Διευθυντού του Εργαστηρίου. 3.Οι οπωσδήποτε παρακολουθούντες πειράματα ή μετρήσεις εν τω Εργαστηρίω δέον να συμμορφούνται προς τους κανονισμούς τους αφορώντας την εν τω Εργαστηρίω τάξιν, ώστε να μη διαταράσσεται η ανενόχλητος εργασία του προσωπικού αυτού και η λειτουργία των εν αυτώ οργάνων και μηχανημάτων. 4.Εάν τα μέσα του Εργαστηρίου δεν επιτρέπωσι την εκτέλεσιν της αιτουμένης μετρήσεως ή ελέγχου ή δι’ άλλην αιτίαν, ο Πρύτανις του Ε.Μ. Πολυτεχνείου προτάσει του Διευθυντού του Εργαστηρίου απορρίπτει την αίτησιν, οπότε το καταβληθέν δικαίωμα επιστρέφεται εις τον αιτούντα. Εν αμφιβολία δια την απόρριψιν ταύτην γνωματεύει επιτροπή εκ του Διευθυντού του Εργαστηρίου και δύο άλλων καθηγητών οριζομένων υπό της Συγκλήτου. Άρθρ.3.-Τα τέλη δια την εκτέλεσιν μετρήσεως τινός ορίζονται εις δραχμάς ως κατωτέρω: Ι.Έλεγχος μετρήσεως μηκών: α)Δι’ έκαστον έλεγχον διαστάσεων δραχ. 200. β)Εις περίπτωσιν πλειόνων των πέντε δοκιμίων δραχ. 100 δι’ έκαστον επί πλέον δοκίμιον. ΙΙ.Έλεγχος μετρήσεως γωνιών: Δι’ εκάστην μέτρησιν γωνίας δραχ. 250. ΙΙΙ.Έλεγχος μετρήσεως σπειρωμάτων: α)Δι’ εκάστην μέτρησιν στοιχείων σπειρώματος δραχ. 100. β)Δι’ έκαστον έλεγχον σπειρώματος δι’ ελεγκτήρος δραχ. 200. Άρθρ.4.-Εις περίπτωσιν συνθετωτέρων μετρήσεων μη προβλεπομένων υπό του ως άνω άρθρ. 3 ή μη δυναμένων ν’ αναλυθούν εις απλάς μετρήσεις η Σύγκλητος του Ε.Μ. Πολυτεχνείου έχει δικαίωμα προτάσει του Διευθυντού του Εργαστηρίου Καθηγητού, να καθορίση το εις το Ίδρυμα καταβλητέον ποσόν. Τούτο εν ουδεμιά περιπτώσει δύναται να υπερβαίνη το ποσόν των 1.000 δραχμών. 31.Γ.η.7 Εργαστήρια Εθνικού Μετσόβιου Πολυτεχνείου Άρθρ.5.-1.Τα Χημικά Εργαστήρια του Ε.Μ. Πολυτεχνείου δύνανται να προβαίνουν κατ’ εξαίρεσιν εις αναλύσεις, αιτήσει υπηρεσιών του Δημοσίου, Νομικών Προσώπων Δημοσίου Δικαίου και οργανισμών κοινής ωφελείας, κατόπιν εγκρίσεως της Ανωτάτης Σχολής Χημικών Μηχανικών. 2.Τα δια την ανάλυσιν τέλη ορίζονται δι’ αποφάσεως της Συγκλήτου δι’ εκάστην περίπτωσιν μετά πρότασιν του Διευθυντού του Εργαστηρίου. Άρθρ.6.-Δια τας λογαριασμόν του Δημοσίου εκτελουμένας δοκιμάς ή μετρήσεις καταβάλλεται το ήμισυ των δια των άρθρ. 3 και 4 του παρόντος οριζομένων ποσών. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον Ημέτερον επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 